चंपारण मीट
चंपारण मीट जिसे आहुना, हांडी मीट या बटलोई के नाम से भी जाना जाता है। इस व्यंजन की शुरुआत बिहार के एक जिले चंपारण से हुई। इसको बनाने के लिए सबसे पहले मटन को घी सरसों का तेल प्याज, लहसुन, अदरक और मसालों के मिश्रण के पेस्ट के साथ मिलाया जाता है। इसके बाद हांडी (मिट्टी के बर्तन) के मुंह को गूंथे हुए आटे से बंद कर दिया जाता है। इसे आग की धीमी आंच पर धीरे-धीरे पकाया जाता है और पकाने के दौरान लगातार हिलाया डुलाया जाता है। स्वाद और खाना पकाने का समय मांस की गुणवत्ता पर निर्भर करता है।